Sociaal-Liberale Partij a oa ur strollad politikel eus Flandrez Belgia. Un diskennad eo dar strollad Volksunie. Disrannet e oa bet ar Volksunie, e 2001, e daou strollad : N-VA a zo eus an tu-dehou hag a zo bet kevreet gant ar strollad kristen-demokratel CD&V, ha Spirit (Sociaal Progressief Internationaal Regionalistisch Integraal-democratisch Toekomstgericht), a oa eus an tu-kleiz frankizour. E miz Ebrel 2008 e oa bet cheñchet anv gant Spirit, deuet da vezañ VlaamsProgressieven. E dilennadegoù 2007 e oa kevreet Spirit gant Socialistische Partij Anders. E miz Genver 2009 e oa bet adanvet ar strollad adarre ha deuet da vezañ Sociaal-Liberale Partij. Divizet e voe ivez paouez gant an emglev a oa etre ar VlaamsProgressieven hag ar Socialistische Partij Anders (strollad sokialour Flandrez). Da neuze ez eas kuit meur a hini eus ar strollad da-heul Bert Anciaux, da vont e-barzh an SP.a.